id en en en en id en en fr ms ca id en en en id en en fr ms ca id eo id id ms id id id ms id ms ms ms it id id ms id id ms id id id ms id id ms ms ms id ms ms ms ms id id ms id id id id id id id id id id id id id de id ms id id id id id id ms id ms id id hbs_lat id ms ms ms en en en de en en nl en en en ms id en id en id en ms fr en id id en en en eu ms id ms id en ms en ms id en en en hbs_lat ms ms ms ms ms en eo en id ms en en en it id id id hbs_lat en en en en id ms id ms ms ms id en en en id id en ms en ms en es en ms en en en en en en en en en fa en en en en en en es en en ms en fr en en en en en id en en
Selamat Hari Guru, Ibu! – Saifulislam.Com
Friday , September 30 2022
“Siapkan latihan ini dan jangan bising” kata cikgu di hadapan.
Soalan-soalan di papan hitam, perlu dijawab di buku latihan. Beberapa perkataan perlu disalin semula beberapa kali.
Saya duduk di meja hadapan, bersebelahan pintu keluar.
“Siapa yang bercakap itu?” cikgu mengangkat kepala.
Aduh, bukan kamu semua tidak tahu, betapa garangnya cikgu ini. Mengapa masih ada yang mahu bercakap-cakap? Susah benarkah hendak diam, sepuluh dua puluh minit?
“Baris hujung sana, semua bangun!” tegas cikgu.
“Siapa yang bercakap tadi?” tanya cikgu.
Semua orang sepi. Tiada yang mengaku. Tiada yang memberitahu.
“Oleh kerana tiada yang mahu mengaku, semua orang berdiri di atas kerusi. Bagi tangan!” cikgu mengambil pembaris papan hitam yang panjang sedepa itu.
Seorang demi seorang dirotan dengan pembaris papan hitam.
Tidaklah kuat hingga menyakitkan tangan. Yang sakitnya adalah hati. Seorang buat salah, semua orang kena. Tambah geram apabila kawan-kawan di baris tengah dan tepi sana ketawa menutup mulut. Seperti mengejek-ejek kami.
“Padan muka! Lantak, tak tahu!” sepertinya itulah kata mereka.
Kejadian pagi tadi di kelas, sangat menggeramkan hati saya. Tidak adillah seorang yang bising, semua sekali dihukum. Saya balik ke rumah dengan muka masam mencuka. Di dalam kereta abah pun saya tidak berkata-kata. Membiarkan emak berbual dengan abah. Tentang apa yang saya pun tidak mengendahkannya.
“Pergi kedai, belikan emak pen marker hitam satu” kata emak.
“Baik cikgu!” saya menjawab dengan keras. Tidak ikhlas.
Emak buat tidak peduli sahaja dengan ‘perangai’ saya. Dia buat kerja seperti biasa. Walaupun saya tahu dia sedar yang saya sedang protes. Hingga ke rumah, dia saya bahasakan ‘cikgu’.
Kenangan itu, kenangan tahun 1981. Semasa saya darjah satu. Hakikatnya saya belum darjah satu. Umur saya baru enam tahun. Tetapi sama seperti abang-abang yang lain, kami tidak ke tadika. Kami ikut emak ke sekolah, dan jadi murid darjah satu di Sekolah Kebangsaan Kampung Pasir Puteh, tempat emak mengajar, kelas darjah satu.
Emak adalah cikgu kelas berkenaan. Emak ajar Bahasa Melayu, Matematik dan Sains.
Emak adalah guru pertama kami semua.
“Ingat, di sekolah tidak boleh panggil emak. Panggil Cikgu. Panggil Cikgu An, sama macam murid-murid lain” pesan emak pada hari pertama persekolahan.
“Baik mak, eh cikgu!” saya buat-buat tersasul.
Emak mengajar saya A, B, C. Emak juga mengajar saya 1, 2, 3. Cikgu An, sebenarnya. Cikgu yang garang, tetapi disayangi anak muridnya. Berpuluh tahun selepas emak bersara, masih ada anak murid yang singgah berhari raya di rumah kami di kampung. Mahu menjenguk Cikgu An.
Walaupun emak garang, tetapi saya suka mengusik emak. Suka ‘cari pasal.
Apabila rehat, pelajar semua beratur di kantin, saya dengan ‘kerek’nya masuk ke bilik guru-guru bersarapan pagi mahu makan bersama emak.
“Epp! Sila beratur!” Cikgu An mengarahkan saya keluar daripada bilik guru dan beratur bersama pelajar lain.
Geramnya hati. Berkepal-kepal rasa marah. Tetapi emak sudah beritahu semenjak hari pertama sekolah. Tiada keistimewaan menjadi anak cikgu di sekolah. Saya murid sekolah, saya perlu menjalani kehidupan sama seperti murid-murid sekolah yang lain.
“Anak cikguuu! Anak cikguuu!” Husin, murid darjah empat suka mengejek saya.
Katanya saya anak manja sebab saya anak cikgu. Anak bongsu pula, apatah lagi. Walhal saya tidak rasa saya dimanja. Kena marah lagi, adalah.
Setiap kali saya berselisih dengan Husin, saya akan mengelak. Menukar jalan.
Tetapi Husin sentiasa membuli saya.
Geramnya hati, sampai satu ketika saya hilang sabar. Saya tolak Husin sekuat hati. Husin jatuh dalam kolam ikan sekolah. Habis basah kuyup. Muka pun macam ikan puyu dalam kolam. Padan muka kamu!
Mujurlah Husin sudah terkenal sebagai kacang hantu di sekolah. Maka tiada siapa mempersoalkan punca kejadian itu berlaku. Tetapi perbuatan saya menolak Husin jatuh ke kolam ikan sekolah, memang melampaui batas. Saya dirotan oleh Cikgu An.
Seperti biasa, saya boikot Cikgu An sampai ke rumah.
Tetapi boikot saya tidak lama. Saya tidak sampai hati. Saya kasihan dengan emak. Sebab kerja emak banyak. Emak bangun pukul 5 pagi, siapkan sarapan pagi. Abah tak kerja bendang. Tapi abah keluarga orang bendang. Orang bendang, bihun dan kuih muih dia tidak suka. Pagi-pagi mesti makan nasi putih dengan lebihan lauk semalam. Sedikit sambal, ikan kering, dan telur mata kerbau. Saya dan adik beradik pun ikut sama, hari-hari pergi sekolah, tangan saya bau sambal belacan!
Selepas siapkan sarapan dan solat subuh, emak sudah ke sekolah mengajar.
Buku rekod mengajar perlu emak siapkan. Emak pula, tidak suka buat kerja ala kadar. Tulisan emak sangat cantik. Pen Reynolds adalah satu-satunya pilihan emak. Jika dakwat habis, emak akan guna Kilometrico. Pen lain, tulisan jadi tidak cantik. Itu pendapat emak.
Abah suka perli emak.
“Tulis cantik-cantik, sampai pening kepala. Guru Besar bukannya baca. Menyusahkan diri sendiri!” kata abah, sambil melihat emak menyiapkan kerjanya di bilik tengah. Emak buat tidak peduli. Terus menulis, menulis dan menulis. Abah pun pun pergi. Menggeleng kepala melihat emak menyusahkan diri sendiri.
Saya juga suka tolong emak menanda buku latihan kawan-kawan sekelas saya.
Tetapi kalau kertas ujian, emak tidak bagi tolong. Emak kunci pintu bilik, dan tidak peduli saya merengek-rengek di belakang daun pintu, meminta simpati untuk masuk mengganggu.
“Tahun depan sekolah di Raja Ekram. Sama macam abang-abang kamu” kata emak.
“Kenapa tak sekolah dekat SKKPP aje? Kan senang?” saya menjawab.
“Kamu sekolah sama dengan emak, kamu nakal nanti, cikgu lain segan nak rotan sebab kamu anak Cikgu An” kata emak.
Itulah yang saya mahukan.
“Lagi satu, sekolah ni sekolah kebangsaan. Lemah English. Mak nak kamu sekolah di SRK Raja di Hilir Ekram supaya kamu belajar English elok-elok” ujar emak lagi.
Semasa peperiksaan akhir tahun, saya sangat gembira. Sungguh gembira!
Saya dapat nombor 1. Semua kertas ujian saya dapat markah 100/100!
Tetapi saya tidak dapat nombor satu. Sebab kata Guru Besar saya bukan murid sekolah. Saya baru enam tahun. Saya hanya ikut emak pergi sekolah.
Sampai hati Guru Besar cakap begitu.
Dapat markah 100/100 dalam semua kertas ujian, rupa-rupanya selama ini saya berlakon. Saya pakai baju putih seluar pendek biru. Saya kena berdiri atas kerusi di dalam kelas. Saya beratur di kantin. Saya kena rotan sebab tolak Husin jatuh ke dalam kolam ikan. Apabila keputusan peperiksaan keluar, saya diberitahu bahawa saya bukan murid sekolah.
Emak tepuk bahu saya. Ajak saya keluar daripada bilik guru besar.
Kawan-kawan lain naik pentas. Yang dapat nombor dua, ambil hadiah nombor satu. Yang dapat nombor tiga, ambil hadiah nombor dua. Yang dapat nombor berapa entah, ambil hadiah nombor tiga.
Saya masih belum dapat terima alasan Guru Besar.
Emak belikan pensel tekan-tekan.
Hadiah saya dapat nombor satu.
Untuk Cikgu An, guru pertamaku, emak dan ratu hatiku!
Previous “Saya Sahih Sebab Rujukan Saya Sahih!”
Next Konsep Ulama’ dan Kepimpinannya
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
15/05/2014 at 11:19 PM
sungguh dalam jasa guru buat kita..
ape lagi guru itu adalah kedua ibu bapa kita..
kedua ibu bapa merupakan guru kita no 1.
sebak dengan kisah ustaz..
16/05/2014 at 2:26 AM
Saya tersentuh bila baca entry ni. Sungguh.
Besar sungguh jasa seorang guru. Semoga Allah merahmati semua guru yang ada.
16/05/2014 at 9:53 AM
membaca post ni buat sy tersenyum..terharu…
teringat kenangan sy sendiri sebagai anak cikgu yg bersekolah bersama emak..
dan bapa sy juga anak org bendang walaupun tidak bekerja di bendang..
bapa sy juga seorg guru..
terima kasih cikgu. 🙂
16/05/2014 at 10:04 AM
Maknanya emak ustaz pegang 2 title guru lah ye. Guru formal di sekolah dan guru di rumah. Hebat seseorang itu pasti dibelakangnya ada insan yang hebat telah mendidiknya. Selamat hari guru ustaz.
p.s. Saya kagum, macam mana ustaz boleh ingat semua peristiwa yang dah berpuluh tahun ni ye?
16/05/2014 at 11:39 AM
Berburu di padang sasar
Dapat rusa berbelang kaki
Bagai bunga kembang tak jadi
16/05/2014 at 6:09 PM
Dua kali saya baca.
Baca tajuk ingatkan dah sama dah tadi dengan apa yang saya tulis. Heh mana boleh sama. hihihi.
Apapun ayat ini pasti semua yang membaca akan senyum,
‘Untuk Cikgu An, guru pertamaku, emak dan ratu hatiku!’
Selamat Hari Guru Cikgu An!
Selamat Hari Guru juga Ustaz Hasrizal!
Dari mamat kilang yang selalu duduk belakang nyorok-nyorok kuliah di Annur 🙂
20/05/2014 at 11:47 AM
Ana gelak berdekah-dekah bila sampai part “Muka pun macam ikan puyu dalam kolam. Padan muka kamu!”.
Selamat Hari Guru, walaupun dah terlewat beberapa hari. 🙂
21/05/2014 at 11:29 AM
So sweet kisah ni sngt menyentuh hati…sy prnh berdepan dgn situasi cikgu An…nk srh anak panggil kita teacher pn rs sebak je hati…bkn mudah untuk mendidik anak sebagaimana dilakukan cikgu An…Tahniah buat cikgu An & Selamat Hari Guru Cikgu An… 😉
22/05/2014 at 12:50 AM
Selamat Hari Guru Cikgu An
25/05/2014 at 1:16 AM
I do miss my late beautiful mom. Allahu akbar
Leave a Reply to zakaria don Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved